Por un feminismu d’ermanas de tierra
#000000
Amus hechu costumbri el que amaneça i guipemus al cielu en cata de reluchis de lluvia, en una tierra arramplá pola seca. Pa angunus sitius emprencipia a derretil-si la escarcha, pulan los regachus; el mosgu arrebuja cortezas, pieras, arvus, en acordandu-mus que la vida ahila, que nusotras tamién estamus paquí, que tamién hazemus parti del territoriu.
#000001
golvemus a enllenal las nuestras praças i callis, vindicandu que sotru amañana es possibli; un huturu d’igualdá, diversidá i sustenibilidá. Oi queremus, toas ajuntás, prencipial a abitá-lu: no perdel nunca la esperança.
#000004
Porque nessecitamus nuevas roalidais enllenas de feminismus, agroecología, diversidá, peru tamién de memoria. En estus tiempus enos que la incerteniá mos traviessa, es emportanti el sabel dóndi venimus pa cabildal i figural vereas que mos alleguin a un huturu mejol; andilis que puean enseñal-mus, dendi otrus aprendizagis, pándi poemus i queremus dil.
#000007
Las amenazas d’ogañu no dexan de sel, en parti, las mesmas de sempri, antruejás embaxu las palabras «pogressu» i «pulaeru». Peru nusotras semus comu essas casas delos nuestrus lugaris, huertis, alevantás conas pieras del paisagi propiu, hechus d’arvus i diálogus cona tierra. Con tó i colas presas, l’abandonu i el dessiliu aforçau, muchas d’ellas acontinan en pie, testigus del ansia dun sistema endustrial de sacaeru que namás piensa en dineru i en produción, en gastal las palabras verdis i renovablis pa laval-si las manus; pa premitil, con tola impunidá del mundu, que se destiendan por tol territoriu macroproyetus que ponin en peligru terrenus naturalis protegíus i de valol ambiental grandi. Monocautivus de pracas solaris i parquis eólicus, desiertus verdis, navis entesivas ondi se estaraça l’atillu dentri el territoriu, la pessona i l’animal. Esplotijus endustrialis que contaminan los nuestrus suelus i l’agua que bebemus. No queremus esta calentura d’endustriamientu que contamina, desatalanta i mata. Que se descaleci de tolas pessonas aquellas que abitan i hazin possiblis los nuestrus puebrus, afonchandu i espusiendu a coletivus comu el delas mugeris migrantis, tovía sin condicionis dinas de trebaju i de vida. Velaquí estamus pa alçal la vos, pa dizil-vus que no amus a dexal de lucheal por assegural una tierra dina.
#000009
no dexamus de sel arvus. Prendías dentri nusotras, conas nuestras acionis i palabras poemus tamién sel simbiosis, rizomas, bosquis. Mos manifestamus oi atillás, i cantamus, mos damus la manu, pescamus a andal sin mieu, sempri palantri. Lo vemus en el envernecimientu del pinu canariu endispués del volcán, tamién enas colás marinas que ven pulal las algas primeras. Con tó i cona lava i la ceniza, sempri güelvin los bretonis.
#000010
More from Por un feminismo de hermanas de tierra
#000017
Por un feminismo de hermanas de tierra
#000018